da da da da da af de de fr en de da da da da da da fr sv da nl de da da nn da da da da da da da da da da da de id da da da en da da da da da da fr sv da nl de da de en da da da da da fr sv da nl de da en da da tr da da da da sv da da da en da da da da da da de da nb zh la en en nl da en sv da da da da da da da sv da sv sv da da da da da
Vokslev Kalkgrav dyr og planter
Skal jeg have tilladelse til min aktivitet?
Græsning og helårsgræsning i naturen
Hampen Sø og Palsgård Skov
Skal jeg have tilladelse til min aktivitet?
Skal jeg have tilladelse til min aktivitet?
Dyr og planter i Vokslev Kalkgrav
Krybdyr har gode vilkår mellem kalkblokkene i den solbeskinnede kalkgrav. Man kan møde såvel almindelige markfirben, markfirben og stålorm i området, ligesom man kan være heldig at se en hugorm eller en snog.
Binderup Å, der løber langs kalkgraven, er en af Danmarks bedste gydepladser for ørred. Å-strækningen har formodentlig Danmarksrekord i tæthed af ørredyngel. Det rene vand, en nyanlagt faunapassage og grødebanker med vandranunkel og vandstjerne skaber fysisk variation og danner fiskeskjul.
Den beskyttede kalkgrav med et rigt planteliv og de mange forskellige træer og buske tiltrækker mange dagsommerfugle og andre insekter. Binderup Å har væld af vandinsekter. Her klækkes vårfluer, døgnfluer og slørvinger.
Vokslev rummer mange forskellige plantesamfund takket være tilgængeligheden af vand, kalkundergrunden og påvirkningen fra græsning. Den anlagte sti fra fra Huul Mølle til Vokslev går både gennem kalkgravens frodige krat og varieret, selvsået løvskov og op over det åbne afgræssede kalkoverdrev på ådalens skrænter. Den smalle ådal er stort set uopdyrket, så engene er usædvanligt rige på sjældne planter, blandt andet orkidéer og engblommer. Der vokser op mod 100 forskellige blomsterplanter på overdrevet. Kalkoverdrev, som i Danmark næsten kun findes i Nordjylland, har en speciel plantevækst med mange arter, der enten har forkærlighed for en kalkrig jordbund eller særlig evne til at overleve i det specielle miljø. Ved Vokslev findes man blandt andet dunet vejbred, lav tidsel, vild hør, smalbladet klokke, knoldet mjødurt og vild gulerod. Mørk Kongelys er almindelig i kalkgraven uden for de græssede områder.
I åen finder man grødebuske af vandstjerne, vandranunkel og smalbladet mærke, der er levested for et rigt smådyrsliv og giver ideelle fiskeskjul. Der gødes og sprøjtes ikke på statens arealer.
Vandstæren, isfuglen og bjergvipstjerten kan opleves langs Binderup Å. I skov og krat er der et rigt fugleliv. Blåmejser, musvitter, gransangere, løvsangere og spætmejser er nogle af beboerne. Om vinteren får området besøg af kvækerfinker, siskener, sjaggere og silkehaler.
Mere om Vokslev Kalkgrav:
Kort med seværdigheder Aktiviteter Året rundt Historie Praktisk
Naturstyrelsen anbefaler, at henvendelse til Naturstyrelsen sker via e-boks, hvis din henvendelse indeholder personfølsomme eller fortrolige oplysninger.
Hvor andet ikke er angivet, er billeder på siden fra colourbox.com
Sender du os en e-mail, vil den blive gemt i vores digitale sagsbehandlingssystem. Læs mere
Indsæt søgeord for at søge på hjemmesiden
Indsæt søgeord for at søge på hjemmesiden